ก่อนหน้านี้ผมเป็นทางเดินปัสสาวะอักเสบได้ไปหาที่คลินิกรักษาด้วยการให้ยามาทานติดต่อกัน 4 วัน หลังอาหาร เช้า-เย็น และฉีดยา 3 วัน 3 เข็ม อาการทางเดินปัสสาวะอักเสบหายดีแล้ว แต่ตอนนี้มีอาการรอบๆทวารหนักมีความชื้นแฉะจนน่าลำคาน เอาทิชชู่เช็ดดูก็ไม่ใช่เมือกเหมือนเหงื่อ ไม่มีกลิ่น ไม่เจ็บทวารเวลาขมิบ ท้องไม่เสีย สักพักครึ่งวันก็กลับมาชื้นอีก อาการนี้เป็นอะไรครับ หรือผมรักษาไม่หายขาด ต้องไปให้แพทย์ประเมินอาการอีกรอบไหมครับ หรือเกิดภาวะทางจิตมากเกินไปเป็นไปได้ไหมก่อนหน้านี้ผมเครียดมาก คอแห้งกินน้ำเท่าไรก็ไม่หาย นอนไม่ค่อยหลับเลยครับ กลัวเป็นโรคติดต่อต่างๆครับ
สวัสดีค่ะ อาการรอบทวารหนักรู้สึกชื้นๆนั้น อาจเกิดจาก การอับชื้นจากใส่เสื้อผ้าที่รัดเกินไป หรือไม่ได้เช็ดทำความสะอาดให้แห้งหลังการล้าง ชื้นจากเมือกหรือเลือดที่ออกมาจากรอยโรคที่ทวารหนักเช่นริดสีดวงทวาร ฝีที่ทวารหนัก แผลจากหูดหรือเริม เป็นต้นโดยสาเหตุกระตุ้นของการเกิดริดสีดวงเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย ควรหลีกเลี่ยงปัจจัยดังกล่าว และใส่เสื้อผ้าที่ระบายอากาศได้ดีไม่อับชื้นหากไม่สบายใจนั้น แนะนำให้ไปพบแพทย์เพื่อประเมินรอยโรค ดูว่ามีรอยโรคใดๆที่ทวารหนักที่อธิบายได้หรือไม่หากมีอาการปวดหน่วงที่ทวารหนักมาก มีเลือดหรือเมือกไหลออกมาเยอะ ควรรีบไป